
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση πολεοδομικής μελέτης της περιοχής Καπνικού Σταθμού 
του δήμου Κατερίνης και τροποποίηση του εγκεκριμένου ρυμο¬ 
τομικού σχεδίου του ίδιου δήμου σε συνεχόμενη περιοχή. 1 

ΑΝΑΚΟΙΝΩΣΕΙΣ 

Ειδοποίηση για παρακατάθεση προσωρινής αποζημίωσης ιδιοκτητών 
έκτασης που βρίσκεται στην περιοχή του Δήμου Ελευσίνας και 
που απαλλοτριώθηκε υπέρ και με δαπάνη του ΟΣΚ, με σκοπό την 
ανέγερση διδακτηρίου, του 4ου Νηπιαγωγείου Ελευσίνας. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση πολεοδομικής μελέτης της περιοχής Καπνικού Σταθμού του 

δήμου Κατερίνης και τροποποίηση του εγκεκριμένου ρυμοτομικού 

σχεδίου του ίδιου δήμου σε συνεχόμενη περιοχή. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του Ν. 1337/1983 (ΦΕΚ 33/Α) όπως τροποποι¬ 
ήθηκε με το Ν. 1512/1985 (ΦΕΚ 4/Α) και ειδικότερα τα άρθρα 6 
(παρ. 1, 4, 5 και 6), 7 (παρ. 1, 2 και 4). 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3, 9 και 
70. 

3. Τις διατάξεις του Ν. 1577/85 (ΦΕΚ 210/Α) και ειδικότερα 
τα άρθρα 6 (παρ. 1), 7, 8, 9, 16. 

4. Τις διατάξεις του Ν. 1558/1985 (ΦΕΚ 137/Α) και ειδικότερα το 
άρθρο 23 (ποιρ. 1). 

5. Την υπ’ αριθ. 30589/1124/25.4.85 απόφαση του Υπουργού Χω¬ 
ροταξίας Οικισμού και Περιβάλλοντος «Έγκριση Γενικού Πολεοδομικού 
Σχεδίου (Γ.Π.Σ.) του δήμου Κατερίνης (Ν. Πιερίας)» (ΦΕΚ 250/Δ/29.5. 
85). 

6. Την υπ’ αριθ. 69589/3044/1986 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Χαρακτηρισμός ως 
πυκνοδομημένου τμήματος της πολεοδομικής ενότητας Καπνικού 
Σταθμού του δήμου Κατερίνης (Ν. Πιερίας)». 

7. Τις υπ’ αριθ. 262, 264, 273 και 310/1986 γνωμοδοτήσεις 
του Δημοτικού Συμβουλίου Κατερίνης. 

8. Την από 5.9.1986 γνωμοδότηση του Συμβουλίου Χωροταξίας, 
Οικισμού και Περιβάλλοντος του Ν. Πιερίας. 

9. Την υπ’ αριθ. 711/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 


Άρθρο 1. 

Εγκρίνεται: 1. Το πολεοδομικό σχέδιο της περιοχής Καπνικού 
Σταθμού του δήμου Κατερίνης που τμήμα της έχει χαρακτηρισθεί ως 
πυκνοδομημένο με την υπ’ αριθ. ,69589/3044/86 απόφαση του 
Υπουργού Περιβάλλοντος, Χωροταξίας και Δημοσίων Έργων, με τον 
καθορισμό χώρων οικοδομήσιμων, οδών πεζοδρόμων, κοινοχρήστων 
χώρων, πλατειών, παιδικών χαρών, πάρκων πόλης, ελευθέρου γηπέ¬ 
δου, νηπιαγωγείων, χώρου κτιρίου έδρας τοπικής επιτροπής γειτο¬ 
νιάς, σταθμού υπεραστικών λεωφορείων, αθλητικού κέντρου, ναού, 
ειδικών σχολείων Αύκείου - Γυμνασίου, υπογείου χώρου στάθμευσης 
αυτοκινήτων, χώρων Υπηρεσιών Νομαρχίας και Δικαστηρίων, χώρος 
πολιτιστικού κέντρου, χώρος στάθμευσης αυτοκινήτων, χώρος διοίκη¬ 
σης, χώροι δημοτικών σχολείων, χώρος βρεφονηπιακού σταθμού. 

2. Η τροποποίηση του εγκεκριμένου ρυμοτομικού σχεδίου του 
ίδιου δήμου σε συνεχόμενη περιοχή με την μετατροπή οικοδομήσι¬ 
μου χώρου σε κοινόχρηστο πεζόδρομο και παιδικής χαράς, καθώς 
και στο χώρο των εργατικών κατοικιών που έχει εγκριθεί με το 
από 4.7.80 (ΦΕΚ 423/Δ) Π. Δ/γμα με τον καθορισμό κοινοχρή¬ 
στων χώρων, πεζοδρόμων, χώρου στάθμευσης όπως οι παραπάνω 
ρυθμίσεις φαίνονται στα εννέα (9) σχετικά χρωματισμένα πρωτό¬ 
τυπα διαγράμματα σε κλίμακα 1:1.000 που θεωρήθηκαν από τον 
Προϊστάμενο της Δ/νσης Πολεοδομικών Εφαρμογών με την υπ’ 
αριθ. 79614/1986 πράξη του και που συνοπτικά τους αντίτυπα 
δημοσιεύονται με το παρόν διάταγμα. 

Άρθρο 2. 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής Καπνικού Σταθμού του δήμου Κατερίνης, της 
οποίας το πολεοδομικό σχέδιο εγκρίνεται με το άρθρο 1 του παρόντος. 

Άρθρο 3. 

1. Στους οικοδομήσιμους χώρους που χαρακτηρίζονται με το στοι¬ 
χείο Α επιτρέπονται χρήσεις γενικής κατοικίας, όπως προσδιορίζεται 
στις παραγράφους 1 και 2 του άρθρου 5 του Π. Δ/τος 81/80 (ΦΕΚ 
27Α) με εξαίρεση τα πρατήρια βενζίνης. 

Υφιστάμενες κατά τη δημοσίευση του παρόντος διατάγματος χρή¬ 
σεις πρατηρίων βενζίνης καταστημάτων χονδρεμπορίου και μη 
οχλουσών βιοτεχνιών διατηρούνται. 

2. Στους· οικοδομήσιμους χώρους που χαρακτηρίζονται με το στοι¬ 
χείο Β επιτρέπονται χρήσεις γενικής κατοικίας όπως προσδιορίζεται 
στην παράγραφο 1 του άρθρου 5 του ανωτέρω Π. Δ/τος 81/1980. 

3. Στους λοιπούς οικοδομήσιμους χώρους επιτρέπεται η ανέγερση 
κτιρίων για χρήση αμιγούς κατοικίας, όπως προσδιορίζεται με το 
άρθρο 4 του Π. Δ/τος 81/80 και επιπλέον αγροτικές αποθήκες. 

Άρθρο 4. 

Στο πρόσωπο των οικοπέδων οικοδομημένων ή μη επιβάλλεται προκή¬ 
πιο πλάτους τεσσάρων (4) και έξι (6) μέτρων όπως φαίνεται στα ίδια δια¬ 
γράμματα. 

Άρθρο 5. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμήσης καθορίζονται ως εξής: 

1. Ελάχιστο πρόσωπο: δέκα πέντε (15) μέτρα. 

Ελάχιστο εμβαδόν: πεντακόσια (500) τετρ. μέτρα. 

'2. Κατά παρέκκλιση της προηγούμενης παραγράφου θεωρούνται 
άρτια και οικοδομήσιμα τα οικόπεδα εφόσον α) έχουν κατά τη δημο¬ 
σίευση του παρόντος διατάγματος: 

— Ελάχιστο πρόσωπο: δώδεκα (12) μέτρα. 

— Ελάχιστο εμβαδόν: διακόσια (200) τετρ. μέτρα. 

β) Προκύπτουν από την οριστική πράξη εφαρμογής της πολεοδομι- 
κής μελέτης ή προέρχονται από τις εισφορές σε γη σύμφωνα με το 
άρθρο 8 του Ν. 1337/1983, με όποιες διαστάσεις και αν έχουν. 

3. Επιπλέον των διατάξεων των προηγουμένων παραγράφων 1 και 
2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα αυτών εγγράφεται κάτοψη κτιρίου με ελάχιστη 
επιφάνεια πενήντα (50) τ.μ. και ελάχιστη διάσταση πέντε (5) μ. 

4. Μέγιστο ποσοστό κάλυψης των οικοπέδων εξήντα (60%) τοις εκατό 
της επιφάνειας τους. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση των προηγούμενων παραγράφων 4 και 5 ορίζε¬ 
ται συντελεστής δόμησης 1,2 και μέγιστο ποσοστό κάλυψης 70% 
για οικόπεδα εμβαδού μικρότερου των 150 τετρ. μέτρων, εφόσον η 
συνολική επιφάνεια ορόφων δεν υπερβαίνει τα 120 μ 2 . Η εξαίρεση 
αυτή έχει εφαρμογή μόνο σε οικόπεδα που έχουν προκόψει από 
κατάτμηση μέχρι της 10.3.82 αφού αφαιρεθεί το εμβαδόν της εισφο¬ 
ράς σε γη σύμφωνα με το Ν. 1337/83. 

7. Μέγιστο επιτρεπόμενο ύψος των κτιρίων ένδεκα (11) μέτρα το 
οποίο προσαυξάνεται κοιτά ένα μέτρο και ογδόντα εκατοστά του μέτρου 
(1,80) σε περίπτωση κατασκευής στέγης μεγίστης κλίσης 35%. 

Άρθρο 6. 

Οι όροι κοα περιορισμοί δόμησης των κοινωφελών χώρων που καθορίζο¬ 
νται στην περιοχή της οποίας εγκρίνεται το σχέδιο με το άρθρο 1 ορίζονται 
ως εξής: 

1. Βρεφονηπιακός σταθμός - νηπιαγωγεία - έδρα τοπικής επιτρο¬ 
πής (ΕΤΕ) - ειδικά σχολεία - δημοτικά - γυμνάσια - λύκεια. 

— Ποσοστό κάλυψης: εξήντα τοις εκατό (60%) της επιφάνειας τους. 

— Συντελεστής δόμησης: έξι δέκατα (0,6). 

— Μέγιστο επιτρεπόμενο ύψος των κτιρίων οκτώ (8) μέτρια, το 
οποίο προσαυξάνεται κατά 1,80 μ. σε περίπτωση κατασκευής στέγης 
από κεραμίδια μεγίστης κλίσης 35%. 


2. Χώρος σταθμού υπεραστικών λεωφορείων. 

— Ποσοστό κάλυψης: εξήντα τοις εκατό (60%) της επιφάνειας τους. 

— Συντελεστής δόμησης: οκτώ δέκατα (0,8). 

— Μέγιστο επιτρεπόμενο ύψος των κτιρίων οκτώ (8) μέτρα, το 
οποίο προσαυξάνεται κατά 1,80 μ. σε περίπτωση κατασκευής στέγης 
από κεραμίδια μεγίστης κλίσης 35%. 

3. Χώρος πολιτιστικού κέντρου, χώρος υπηρεσιών νομαρχίας και δικα¬ 
στηρίου. 

— Ποσοστό κάλυψης: εξήντα τοις εκατό (60%) της επιφάνειας τους. 

— Συντελεστής δόμησης: οκτώ δέκατα (0,8). 

— Μέγιστο επιτρεπόμενο ύψος των κτιρίων δέκα πέντε (15) μέτρα, 
το οποίο προσαυξάνεται κατά δύο (2) μέτρα σε περίπτωση κατασκευής 
στέγης από κεραμίδια μεγίστης κλίσης 35%. 

4. Η ελάχιστη απόσταση των κτιρίων των παραπάνω χώρων, από 
τις ρυμοτομικές γραμμές ορίζεται σε δύο (2) μέτρα εκτός αν καθορίζε¬ 
ται προκήπιο σύμφωνα με το άρθρο 4 του παρόντος διατάγματος. 

5. Στους κοινόχρηστους χώρους που φαίνονται στα διαγράμματα με 
στοιχείο Γ είναι δυνατή η κατασκευή αναψυκτηρίου υπό την προϋπό¬ 
θεση ότι η συνολική καλυπτόμενη επιφάνεια αυτού δεν υπερβαίνει τα 
διακόσια (200) τ.μ. και το μέγιστο ύψος τα τρία και μισό (3,5) το οποίο 
προσαυξάνεται 1 μέτρο και πενήντα εκατοστά (1,50) μέτρα σε περί¬ 
πτωση κατασκευής στέγης μεγίστης κλίσεως 35%. 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Τπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 15 Δεκεμβρίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΠΟΛΕΟαΟΜΙΚΗ ΟΡΤ ΑΝΟΧΗ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. Φ, 53854/26332 (2) 

Ειδοποίηση για παρακατάθεση προσωρινής αποζημίωσης ιδιοκτητών 
έκτασης που βρίσκεται στην περιοχή του Δήμου Ελευσίνας και που 
απαλλοτριώθηκε υπέρ και με δαπάνη του ΟΣΚ, με σκοπό την 
ανέγερση διδακτηρίου, του 4ου Νηπιαγωγείου Ελευσίνας. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΡ¬ 
ΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και 
επί της οδού Φαβιέρου 30, ειδοποιεί ότι σύμφωνα με την Π. 
2484/792/18.4.1985 (ΦΕΚ 234/Δ/20.5.1985) κοινή από¬ 
φαση των Υπουργών Παιδείας - Θρησκευμάτων και Οικονομικών, 
για την κήρυξη αναγκαστικής απαλλοτρίωσης, υπέρ και με δαπάνη 
του Ο.Σ.Κ., έκτασης εμβαδού 1215,20 μ 2 (και σύμφωνα με το 


οριστικό διάγραμμα του κτηματογράφου 1235,77 μ 2 ), που βρίσκε¬ 
ται στην περιοχή Δήμου Ελευσίνας, στη γωνία της πλατείας Δημο¬ 
κρατίας προέκταση οδού Πετράκη και Ρήγα Φερραίου (τμήμα ΟΤ 
190) και προορίζεται για την ανέγερση διδακτηρίου του 4ου Νη¬ 
πιαγωγείου Ελευσίνας κατέθεσε στο Ταμείο Παρακαταθηκών και 
Δανείων υπέρ των δικαιούχων ιδιοκτητών την προσωρινή αποζημί¬ 
ωση που καθορίσθηκε σύμφωνα με την 421/23.5.1986 απόφαση 
του Μονομελούς Πρωτοδικείου Αθηνών και εκδόθηκε το Νο 
834047/11.12.1986 γραμμάτιο σύστασης παρακαταθήκης για 
ποσό 7.000.000 δρχ. (επτά εκατομμύρια δρχ.). 

Αθήνα, 23 Δεκεμβρίου 1986 

Ο Δ/ντής Συντονιστής 
ΓΙΩΡΓΟΣ ΠΑΤΣΙΛΙΝΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




